KLASA: 402-01/17-01/19

URBROJ: 2158-60-45-17-01

Osijek, 29. studenoga 2017.

Na temelju članka 45. Pravilnika Odjela za matematiku Sveučilišta Josipa Jurja Strossmayera u Osijeku, Vijeće Odjela za matematiku na 158. sjednici (3. sjednici u akademskoj 2017./2018. godini) održanoj 29. studenog 2017. godine, pod točkom 3. dnevnog reda donijelo je sljedeću

**ODLUKU**

**o načinu raspodjele i korištenja financijskih sredstava za namjensko institucijsko financiranje znanstvene djelatnosti na Odjelu za matematiku**

**I.**

Raspoloživi novčani iznos financijske potpore raspodjeljuje se na katedre Odjela za matematiku na sljedeći način:

* Iznos raspodjeljuje se po katedrama temeljem principa „*jednakih doprinosa* *svih članova katedri*“, odnosno na način da katedri pripada iznos:

, pri čemu su

- broj katedri Odjela za matematiku;

- broj članova katedre ;

- ukupni broj zaposlenika Odjela koji su članovi katedri Odjela za matematiku.

* Ostatak iznosa dodjeljuje se temeljem principa *„realnog doprinosa članova katedri“*, koji se određuje na osnovi internih pravila za vrednovanje znanstveno-istraživačkog rada Odjela za matematiku.

Prije svakog raspoređivanja sredstava, pročelnik Odjela za matematika uz konzultacije s voditeljima zavoda donosi *Odluku o koeficijentu raspodjele* . Ova odluka sadrži iznose koji pripadaju svakoj katedri, kao i duljinu perioda u kojoj se sredstva trebaju namjenski utrošiti u skladu s člankom 2. ove odluke.

**II.**

Sredstva za namjensko institucijsko financiranje znanstvene djelatnosti mogu se koristiti isključivo za: diseminaciju rezultata (sudjelovanje na konferencijama uz izlaganje rada), nabavku knjiga i časopisa, pretplatu na online baze podataka ili časopise, nabavku sitne i srednje znanstvene opreme, aktivnosti popularizacije znanosti, mobilnost istraživača te predfinanciranje projekata koji se financiraju iz međunarodnih fondova.

**III.**

Za svaku katedru otvorit će se računovodstvena pozicija.

**IV.**

Voditelji katedri dužni su obavijestiti sve članove svoje katedre o iznosu s kojima katedra raspolaže te upoznati članove katedre s načinom trošenja sredstava. Članovi katedre dostavljaju voditelju katedre plan trošenja sredstava. Sredstva unutar katedre raspoređuje voditelj katedre sukladno članku 2 ove odluke. Svaki voditelj katedre vodi evidenciju aktivnosti i troškova na toj katedri koja mora biti dostupna članovima katedre te pročelniku.

**V.**

Ova Odluka stupa na snagu 1.1.2018. godine.

**VI.**

Danom stupanja na snagu ove Odluke prestaje vrijediti Odluka pročelnice o načinu raspodjele i korištenja financijskih sredstava za namjensko institucijsko financiranje znanstvene djelatnosti na Odjelu za matematiku od 20. travnja 2015. godine (KLASA: 402-01/15-01/61 URBROJ: 2158-60-41-15-01).

**Pročelnik**

**Prof. dr. sc. Kristian Sabo**

Dostaviti:

1. Zamjenici pročelnika
2. Voditelji katedri
3. Ured za financije i računovodstvo
4. Pismohrana Vijeća
5. Pismohrana